พระราชกริสดีกาเปลี่ยนแปลงเขตเทสบาลนครกรุงเทพจังหวัดพระนครพุทธสักราช ๒๔๘๕ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔สิงหาคม พุทธศักราช ๒๔๘๐และวันที่ ๑๖ธันวาคม พุทธศักราช ๒๔๘๔)อาทิตย์ทิพอาภาปรีดี พนมยงค์ตราไว้ ณ วันที่๘ กันยายน พุทธศักราช ๒๔๘๕เป็นปีที่ ๙ในรัชกาลปัจจุบันโดยที่เห็นสมควรเปลี่ยนแปลงเขตเทศบาลนครกรุงเทพจังหวัดพระนครเสียใหม่ ตามความจำเป็นแห่งการบริหารงานของเทศบาลคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว อาศัยอำนาจตามความในมาตรา ๑๑แห่งพระราชบัญญัติเทศบาล พุทธศักราช ๒๔๘๑ จึงให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้ให้เรียกว่า พระราชกริสดีกาเปลี่ยนแปลงเขตเทสบาลนครกรุงเทพจังหวัดพระนคร พุทธสักราช ๒๔๘๕มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา๓ ให้เปลี่ยนแปลงเขตเทศบาลนครกรุงเทพซึ่งได้กำหนดไว้ตามมาตรา ๔ แห่งพระราชบัญญัติจัดตั้งเทศบาลนครกรุงเทพ พุทธศักราช๒๔๗๙ เสียใหม่ ดังต่อไปนี้ด้านเหนือหลักเขตที่ ๑ ซึ่งได้กำหนดให้อยู่ที่ศูนย์กลางแม่น้ำเจ้าพระยาห่างจากริมคลองบางซื่อขึ้นไปทางทิศเหนือ ๒๐๐ เมตรจากหลักเขตที่๑ ขนานคลองบางซื่อไปทางตะวันออกห่างจากริมคลองบางซื่อฝั่งเหนือ ๒๐๐ เมตรจดหลักเขตที่ ๒ ที่ริมถนนประชาราษฎร์ ฟากใต้ห่างจากริมคลองเปรมประชากร ๒๐๐ เมตรจากหลักเขตที่๒ ขนานและห่างจากริมคลองเปรมประชากร ๒๐๐ เมตรไปทางทิศตะวันออกเฉียงเหนือมีระยะจากหลักเขตที่สอง ๑,๑๕๐ เมตร เป็นที่ตั้งหลักเขตที่ ๓จากหลักเขตที่๓ หักไปทางทิศตะวันออกขนานและห่างจากถนนบางซื่อ (ถนนตอนเหนือกรุงเทพฯ สายที่ ๑)๔๐๐ เมตร ไปจดหลักเขตที่ ๔ ที่ศูนย์กลางทางรถไฟสายเหนือ เป็นที่ตั้งหลักเขตที่ ๔จากหลักเขตที่๔ หักมาทางทิศใต้ตามศูนย์กลางทางรถไฟสายเหนือ จดหลักเขตที่ ๕ห่างจากริมคลองบางซื่อฝั่งเหนือ ๒๐๐ เมตรจากหลักเขตที่๕ หักไปทางทิศตะวันออกขนานและห่างจากริมคลองบางซื่อฝั่งเหนือ ๒๐๐ เมตรและวัดจากศูนย์กลางถนนประชาธิปัตย์ไปทางทิศตะวันออก ๑ กิโลเมตร จดหลักเขตที่ ๖ด้านตะวันออกจากหลักเขตที่ ๖ หักลงทางทิศใต้เป็นเส้นตรงขนานและห่างจากศูนย์กลางถนนประชาธิปัตย์๑ กิโลเมตร จดหลักเขตที่ ๗ ซึ่งตั้งห่างจากริมคลองสามเสนฝั่งเหนือ ๒๐๐ เมตรจากหลักเขตที่๗ หักไปทางทิศตะวันออกขนานและห่างจากริมคลองสามเสนฝั่งเหนือ ๒๐๐ เมตร จดหลักเขตที่๘ ตรงข้ามปากคลองบางกะปิจากหลักเขตที่๘ หักลงทางทิศใต้ เลียบริมคลองบางกะปิ ฝั่งตะวันออก จดหลักเขตที่ ๙ที่ริมคลองแสนแสบฝั่งเหนือจากหลักเขตที่๙ เป็นเส้นตรงต่อไปทางทิศใต้ จดหลักเขตที่ ๑๐ ที่ริมคลองหัวลำโพง ฝั่งเหนือตอนที่ตัดกับเส้นศูนย์ของคลองเตยจากหลักเขตที่๑๐ เลียบริมคลองหัวลำโพงฝั่งเหนือ ไปทางทิศตะวันออกเฉียงใต้ จดหลักเขตที่ ๑๑ที่ศูนย์กลางทางรถไฟ ห่างจากริมคลองพระโขนง ๒๐๐ เมตรจากหลักเขตที่๑๑ หักไปทางทิศตะวันตกเฉียงใต้ เลียบไปตามเขตท่าเรือกรุงเทพฯและตรงต่อไปจดหลักเขตที่ ๑๒ ซึ่งได้กำหนดให้อยู่ที่ศูนย์กลางแม่น้ำเจ้าพระยาด้านใต้จากหลักเขตที่ ๑๒ เดินตามเส้นศูนย์กลางแม่น้ำเจ้าพระยาไปทางทิศตะวันตกจดหลักเขตที่ ๑๓ ซึ่งได้กำหนดให้อยู่ที่ศูนย์กลางลำแม่น้ำเจ้าพระยาตรงข้ามกับสุดถนนนางลิ้นจี่ฟากใต้จากหลักเขตที่๑๓ เลียบริมถนนนางลิ้นจี่ฟากตะวันตกไปทางทิศตะวันตกเฉียงเหนือ จดหลักเขตที่ ๑๔ซึ่งตั้งอยู่ห่างจากศูนย์กลางถนนสาทรใต้ ๖๐๐ เมตรจากหลักเขตที่๑๔ หักเป็นเส้นตรงไปทางทิศตะวันตก จดหลักเขตที่ ๑๕ ที่เส้นนี้ตัดกับเส้นเขตจากหลักเขตที่๑๖จากหลักเขตที่ ๑๕ เป็นเส้นตรงไปทางทิศตะวันตกเฉียงใต้ขนานและห่างถนนเจริญกรุง๖๐๐เมตร จดหลักเขตที่ ๑๖ ซึ่งได้กำหนดให้อยู่ที่ศูนย์กลางแม่น้ำเจ้าพระยาด้านตะวันตกจากหลักเขตที่ ๑๖ ทางทิศเหนือไปตามเส้นศูนย์กลางแม่น้ำเจ้าพระยา บรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะเพื่อแสดงแนวเขตด้วยตามควรมาตรา๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรี[เอกสารแนบท้าย]๑.แผนผังเขตเทศบาลนครกรุงเทพ(ดูข้อมูลจากภาพกฎหมาย)ศรินรัตน์/จัดทำ๒๔เมษายน ๒๕๖๓อรญา/ตรวจ๗ สิงหาคม๒๕๖๓[๑]ราชกิจจานุเบกษา เล่ม ๕๙/ตอนที่ ๖๐/หน้า ๑๖๕๙/๑๕ กันยายน ๒๔๘๕